ส่วนที่ 1

ข้อมูลสรุป (Executive Summary)

_________________________________________________

-   บริษัทประกอบธุรกิจด้านบันเทิงและสื่อในหลายแขนง โดยแบ่งกลุ่มธุรกิจเป็น 4 กลุ่มธุรกิจหลัก
    คือ 1. กลุ่มธุรกิจเพลง (Total Music Business) ประกอบด้วย การขายสินค้าซีดี
    ธุรกิจดิจิตอล ธุรกิจจัดเก็บลิขสิทธิ์ ธุรกิจบริหารศิลปิน และ ธุรกิจคอนเสิร์ต

2.  กลุ่มธุรกิจภาพยนตร์

3.  กลุ่มธุรกิจสื่อ ประกอบด้วย ธุรกิจวิทยุ ธุรกิจรายการโทรทัศน์ ธุรกิจสิ่งพิมพ์
    และธุรกิจบริหารกิจกรรม และให้เช่าอุปกรณ์ และธุรกิจทีวีดาวเทียม

4.  กลุ่มธุรกิจอื่นๆ เช่น สตูดิโอ โรงเรียนสอนดนตรี และ ธุรกิจ Call Center

  []

-   โดยในปี 2552 มีกำไรสุทธิ 705.32 ล้านบาท คิดเป็นกำไร 1.44 บาทต่อหุ้น

-   บริษัทได้มีการดำเนินธุรกิจเพลงที่มีลักษณะครบวงจร (Total Music Business)
    โดยเริ่มจากกระบวนการผลิตและสร้างสรรค์งานเพลงจากค่ายเพลงต่างๆ ของบริษัท
    การทำการตลาด การจัดจำหน่ายทั้งการค้าส่ง และค้าปลีก
    การทำกิจกรรมทางการตลาดเพื่อส่งเสริมการขาย
    การจัดเก็บค่าลิขสิทธิ์เพลงทั้งในและต่างประเทศ และการบริหารลิขสิทธิ์ตู้คาราโอเกะ

-   ในส่วนของธุรกิจรับจัดกิจกรรมและคอนเสิร์ต ในปี 2551 บริษัทได้จัดงานคอนเสิร์ตใหญ่รวม
    15 งานเช่น คอนเสิร์ตแบบเบิร์ดเบิร์ด โชว์ ตอน เมจิก เมมโมรี่ คอนเสิร์ตคิม ไรเดอร์
    คอนเสิร์ตบี้ the Star และคอนเสิร์ตกอล์ฟ ไมค์ เป็นต้น

-   กลุ่มบริษัททำธุรกิจบริหารศิลปิน เพื่อดำเนินกลยุทธ์เชิงรุกในธุรกิจบริหารศิลปิน
    โดยมีทั้งศิลปินประเภท Music และ Non – Music และครอบคลุมงานหลากหลายประเภท
    ตั้งแต่งานรับจ้างผับบาร์ กจกรรมต่างๆ (Events) และการเป็นพรีเซ็นเตอร์สินค้าต่างๆ
    เป็นต้น

-   ในส่วนของธุรกิจภาพยนตร์นั้น ในปี 2551 กลุ่มบริษัทได้นำภาพยนตร์ออกสู่สายตาผู้ชมทั้งสิ้น 5
    เรื่อง ได้แก่ กอด ปิดเทอมใหญ่หัวใจว้าวุ่น สี่แพร่ง รักสามเศร้า และ
    โปรแกรมหน้า…วิญญาณอาฆาต โดยผลงานของบริษัทได้การตอบรับจากผู้ชมเป็นอย่างดี
    และได้พิสูจน์ถึงคุณภาพผลงาน โดยได้รับรางวัลทั้งจากต่างประเทศ และในประเทศ ดังนี้

[]

-   กลุ่มธุรกิจสื่อของบริษัทประกอบไปด้วย กลุ่มธุรกิจวิทยุ โทรทัศน์
    โทรทัศน์ดาวเทียมและเคเบิลทีวี สิ่งพิมพ์
    และธุรกิจสร้างสรรค์และบริหารกิจกรรมทางการตลาด

-   สำหรับกลุ่มธุรกิจสื่อวิทยุนั้น บริษัทมีสถานีวิทยุภายใต้การบริหารทั้งสิ้น 4 สถานี คือ

    -   FM 89.0 MHz (Chill FM)

    -   FM 91.5 MHz (Hot FM)

    -   FM 94.0 MHz (EFM)

    -   FM 106.5 MHz (Green Wave)

-   กลุ่มธุรกิจสื่อโทรทัศน์ทำหน้าที่ผลิตรายการและรับจ้างผลิตรายการโทรทัศน์ โดยในปี 2551
    กลุ่มบริษัทมีรายการโทรทัศน์อยู่ทั้งหมด 31 รายการ รวมเวลาออกอากาศเฉลี่ย 38 ชั่วโมง
    ต่อสัปดาห์ โดยกลุ่มบริษัทผลิตรายการโทรทัศน์หลากหลายรูปแบบไม่ว่าจะเป็น ละครโทรทัศน์
    ละครตลกจบในตอน (Sit Com) รายการเพลง รายการเกมส์โชว์ หรือ รายการประเภท
    ปกิณกะ และรายการวาไรตี้

-   ในปี 2551 บริษัทจัดพิมพ์นิตยสารทั้งหมด 5 ฉบับ ได้แก่ อิมเมจ มาดาม-ฟิกกาโร เฮอร์เวิลด์
    แม๊กซิม และ อินแมกกาซีน คลอบคลุมเป้าหมายที่แตกต่างกัน และยังมีหนังสือพ๊อคเก็ตบุ๊กต่างๆ

-   ในส่วนของธุรกิจสร้างสรรค์และบริหารกิจกรรมทางการตลาด
    ทางกลุ่มบริษัทรับจัดอีเว้นท์ทั้งงานราชการ และ เอกชน
    โดยในปีที่ผ่านมานั้นทางบริษัทได้เข้าไปร่วมจัดการในโปรเจคขนาดใหญ่หลายโปรเจค

-   ในเดือนตุลาคม 2551 บริษัทได้เริ่มดำเนินธุรกิจทีวีดาวเทียม
    โดยเริ่มเปิดสถานีเพลงลูกทุ่งภายใต้ชื่อ FAN TV

-   ในปี 2551 บริษัทยังคงสัดส่วนการลงทุนในบริษัทจดทะเบียนในตลาดหลักทรัพย์ ดังนี้

1.  การลงทุนในหุ้นสามัญของบมจ. ซีเอ็ด ยูเคชั่น ในสัดส่วนร้อยละ 13
    ของทุนจดทะเบียนและเรียกชำระแล้ว ซึ่งถือเป็นการลงทุนที่ให้ผลตอบแทนที่ดี
    และก่อให้เกิดผลประโยชน์ร่วมกันจากการพัฒนาและขยายช่องทางการจัดจำหน่ายผลงานของกลุ่มบริษัท
    นอกจากนี้บริษัทยังคาดหวังจะพัฒนาให้เกิดผลประโยชน์ร่วมกันเพิ่มเติมอีกในอนาคต

2.  กลุ่มบริษัทยังคงสัดส่วนการลงทุนในหุ้นสามัญของบริษัท มติชน จำกัด (มหาชน)
    ในสัดส่วนร้อยละ 20 ของทุนจดทะเบียนและเรียกชำระแล้ว

3.  กลุ่มบริษัทยังคงสัดส่วนการลงทุนในหุ้นสามัญของบริษัท โพสต์ พับลิชชิง จำกัด (มหาชน)
    ในสัดส่วนร้อยละ 23.6 ของทุนจดทะเบียนและเรียกชำระแล้ว